CELEX: 32013D0723
Language: hu
Date: 2013-12-05 00:00:00
Title: 2013/723/EU: Bizottság végrehajtási határozata ( 2013. december 4. ) három tagállamnak (Spanyolország, Horvátország, valamint az Egyesült Királyság) a halászati adatok gyűjtésére, kezelésére és felhasználására vonatkozó nemzeti programjához a 2013. év tekintetében nyújtott európai uniós pénzügyi hozzájárulásról (az értesítés a C(2013) 8498. számú dokumentummal történt)

7.12.2013   
            
            
               HU
            
            
               Az Európai Unió Hivatalos Lapja
            
            
               L 328/118
            
         BIZOTTSÁG VÉGREHAJTÁSI HATÁROZATA
   (2013. december 4.)
   három tagállamnak (Spanyolország, Horvátország, valamint az Egyesült Királyság) a halászati adatok gyűjtésére, kezelésére és felhasználására vonatkozó nemzeti programjához a 2013. év tekintetében nyújtott európai uniós pénzügyi hozzájárulásról
   (az értesítés a C(2013) 8498. számú dokumentummal történt)
   (Csak a horvát, angol és spanyol nyelvű szöveg hiteles)
   (2013/723/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 24. cikke (1) bekezdésére,
   mivel:
   
               (1)
            
            
               A 861/2006/EK rendelet megállapítja azokat a feltételeket, amelyek mellett a tagállamok európai uniós hozzájárulást kaphatnak az adatgyűjtésre és -kezelésre vonatkozó nemzeti programjaik végrehajtása során felmerült kiadások fedezésére.
            
         
               (2)
            
            
               Az ilyen programokat a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló, 2008. február 25-i 199/2008/EK tanácsi rendelet (2) és a 199/2008/EK rendelet alkalmazására vonatkozó részletes szabályok megállapításáról szóló 665/2008/EK bizottsági rendelet (3) előírásaival összhangban kell összeállítani.
            
         
               (3)
            
            
               Bulgária, Dánia, Németország, Olaszország, Lettország, Litvánia, Málta, Románia, Szlovénia, Finnország és Svédország a 2013. év tekintetében nem módosította a 2011–2013-as időszakra vonatkozó nemzeti programját. Ezen 11 ország nemzeti programjához a 2013. év tekintetében nyújtott hozzájárulásról a Bizottság a C(2013) 4434 számú bizottsági végrehajtási határozat révén rendelkezett.
            
         
               (4)
            
            
               Belgium, Észtország, Görögország, Franciaország, Ciprus, Hollandia, Lengyelország és Portugália szintén nem módosította a 2013. év tekintetében a 2011–2013-as időszakra vonatkozó nemzeti programját. Írország benyújtott a nemzeti programjában a 2013. évre vonatkozó módosításokat, amelyeket a Bizottság a C(2013) 3533 bizottsági végrehajtási határozattal elfogadott. Ezen 9 ország nemzeti programjához a 2013. év tekintetében nyújtott hozzájárulásról a Bizottság a C(2013) 6255 számú bizottsági végrehajtási határozat révén rendelkezett.
            
         
               (5)
            
            
               Spanyolország a 199/2008/EK rendelet 4. cikke (4) és (5) bekezdésének megfelelően benyújtotta a 2011–2013-as időszakra szóló, a halászati adatok gyűjtésére, kezelésére és felhasználására vonatkozó nemzeti programját. Ezt a programot a Bizottság 2011-ben az említett rendelet 6. cikke (3) bekezdésével összhangban jóváhagyta a C(2011) 7645 határozat révén. Spanyolország a 2012. év tekintetében módosításokat nyújtott be nemzeti programjához a 199/2008/EK rendelet 5. cikkének (2) bekezdése alapján. E módosításokat a Bizottság 2012-ben az említett rendelet 6. cikke (3) bekezdésével összhangban elfogadta a C(2012) 7499 határozat révén. Spanyolország a 2013. év tekintetében nem nyújtott be módosításokat nemzeti programjához.
            
         
               (6)
            
            
               Az Egyesült Királyság a 2013. év tekintetében módosításokat nyújtott be nemzeti programjához a 199/2008/EK rendelet 5. cikkének (2) bekezdése alapján. E módosításokat a Bizottság 2013-ban az említett rendelet 6. cikke (3) bekezdésével összhangban elfogadta a C(2013) 6325 határozat révén.
            
         
               (7)
            
            
               Horvátország a 199/2008/EK rendelet 4. cikke (4) és (5) bekezdésének megfelelően benyújtotta a 2013. július 1. és 2013. december 31. közötti időszakra szóló, a halászati adatok gyűjtésére, kezelésére és felhasználására vonatkozó nemzeti programját. Ezt a programot a Bizottság 2013-ban az említett rendelet 6. cikke (3) bekezdésével összhangban jóváhagyta a C(2013) 5854 határozat révén.
            
         
               (8)
            
            
               Spanyolország, az Egyesült Királyság és Horvátország a 861/2006/EK rendelet végrehajtására vonatkozó részletes szabályok megállapításáról szóló 1078/2008/EK bizottsági rendelet (4) 2. cikkének (2) bekezdésével összhangban a 2013-ra vonatkozó éves költségvetési előrejelzéseit is benyújtotta. A Bizottság az 1078/2008/EK rendelet 4. cikkével összhangban a jóváhagyott nemzeti programok figyelembevételével értékelte a tagállamok éves költségvetési előrejelzéseit.
            
         
               (9)
            
            
               Az 1078/2008/EK rendelet 5. cikke előírja, hogy a Bizottságnak jóvá kell hagynia az éves költségvetési előrejelzéseket, valamint határoznia kell az egyes nemzeti programokhoz nyújtandó éves uniós pénzügyi hozzájárulásról a 861/2006/EK rendelet 24. cikkében meghatározott eljárásnak megfelelően és az éves költségvetési előrejelzésekre vonatkozó, az 1078/2008/EK rendelet 4. cikkében említett értékelés eredménye alapján.
            
         
               (10)
            
            
               A 861/2006/EK rendelet 24. cikke (3) bekezdésének b) pontja értelmében az éves pénzügyi hozzájárulás mértékét bizottsági határozatban kell megállapítani. Ugyanezen rendelet 16. cikke előírja, hogy az alapadatok gyűjtését tekintve az uniós pénzügyi intézkedések mértéke nem haladhatja meg a halászati adatok gyűjtésére, kezelésére és felhasználására vonatkozó program végrehajtása során felmerülő tagállami kiadások 50 %-át.
            
         
               (11)
            
            
               Ez a határozat az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EK, Euratom európai parlamenti és tanácsi rendelet (5) 84. cikkének (2) bekezdése szerinti finanszírozási határozatnak minősül.
            
         
               (12)
            
            
               Az e határozatban előírt intézkedések összhangban vannak a halászati és akvakultúra-ágazati bizottság véleményével,
            
         ELFOGADTA EZT A HATÁROZATOT:
   1. cikk
   Az egyes tagállamok részére a halászati adatok gyűjtésére, kezelésére és felhasználására a 2013. év tekintetében nyújtandó uniós pénzügyi hozzájárulás maximális összegét és a finanszírozás mértékét a melléklet állapítja meg.
   2. cikk
   Ennek a határozatnak a Spanyol Királyság, a Horvát Köztársaság és Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2013. december 4-én.
      
         
            a Bizottság részéről
         
         Maria DAMANAKI
         
            a Bizottság tagja
         
      
   
   
      (1)  HL L 160., 2006.6.14., 1. o.
   
      (2)  HL L 60., 2008.3.5., 1. o.
   
      (3)  HL L 186., 2008.7.15., 3. o.
   
      (4)  HL L 295., 2008.11.4., 24. o.
   
      (5)  HL L 298., 2012.10.26., 1. o.
   
      MELLÉKLET
      
         A 2011–2013. ÉVI NEMZETI PROGRAMOK
      
      
         ELSZÁMOLHATÓ KIADÁSOK ÉS A 2013. ÉVI UNIÓS HOZZÁJÁRULÁS MAXIMÁLIS ÖSSZEGE
      
      
                  (EUR-ban)
               
            
                  Tagállam
               
               
                  Elszámolható kiadások
               
               
                  Az uniós hozzájárulás maximális összege
                  (50 %-os mérték)
               
            
                  Horvátország
               
               
                  646 680
               
               
                  323 340,0
               
            
                  Spanyolország
               
               
                  14 386 953
               
               
                  7 193 476,5
               
            
                  Egyesült Királyság
               
               
                  9 674 645
               
               
                  4 837 322,5
               
            
                  Összesen
               
               
                  24 708 278
               
               
                  12 354 139